Diari Oficial de la Generalitat Valenciana


Sumari del DOGV 10902, del 20-02-2025 (2025/1601)

RESOLUCIÓ de 20 de desembre de 2024, de la Direcció General de Patrimoni, de terminació de l'expedient de declaració administrativa d'herència intestada i acceptació de l'herència de María Teresa Quevedo Manzano i Juan Pedro Delaval Sillas per la Generalitat. ABI 154/2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10225

Data del DOGV
:   20-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/1601

CVE
:   IZGC-Q-9392-2573

Data del document
:   20-12-2024

Organisme emissor
:   Conselleria d'Hisenda i Economia

Tipus de document
:   Resolució

*Antecedents de fet*

La Conselleria d'Hisenda i Economia ha tingut coneixement pel Jutjat de Primera Instància i Instrucció número 2 de Moncada, del procediment d'execució hipotecària 47/2019, seguit contra María Teresa Quevedo Manzano i Juan Pedro Delaval Sillas, en el qual es comunica la defunció de tots dos causants, sense haver atorgat testament Teresa Quevedo i sense aportar-ne més documentació personal.

A requeriment d'esta direcció general es dona trasllat de renúncia, per part del fill de Pedro Delaval Sillas, a l'herència del seu pare i a la de la dona d'este, María Teresa Quevedo Manzano.

També s'adjunta renúncia a l'herència dels causants per part d'un fill de tots dos.

S'acredita defunció de Teresa Quevedo Manzano, el 9 d'octubre de 2019, i la de Juan Pedro Delaval Sillas, el 22 de desembre de 2021, sense haver atorgat testament.

De les actuacions dutes a terme per esta direcció general es comprova l'empadronament de tots dos a Rocafort.

Amb data 20 d'octubre de 2023, el director general de Patrimoni va firmar una resolució d'incoació de l'expedient de declaració administrativa d'hereus abintestada dels causants, que es va publicar en el *Diari Oficial de la Generalitat Valenciana*, el 3 de novembre de 2023, i es va exposar en el tauler d'edictes de l'Ajuntament de València, del 6 d'octubre al 7 de novembre de 2023, i en el de Rocafort, del 10 d'octubre al 10 de novembre de 2023.

Investigat el cabal relicte, amb data 23 de setembre de 2024, es trasllada a l'Advocacia General de la Generalitat una proposta de resolució d'acceptació, a l'efecte que emeta un informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.

Amb data 2 d'octubre de 2024, es rep informe favorable.

*Fonaments de dret*

En compliment del que es preveu en l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atenent el que establixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció que en fa la Llei 15/2015, de 2 de juliol, de jurisdicció voluntària, és procedent l'acceptació de l'herència per part de la Generalitat.

En l'exercici de les competències que m'atribuïx l'article 13 del Decret 133/2023, de 14 d'agost, del Consell, d'aprovació del Reglament orgànic i funcional de la Conselleria d'Hisenda, Economia i Administració Pública, i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques,

RESOLC

*Primer*

Declarar la Generalitat hereua de María Teresa Quevedo Manzano i Juan Pedro Delaval Sillas i adjudicar-li els béns i drets de l'herència, seguint les recomanacions de l'informe de l'Advocacia General de la Generalitat.

*Segon*

Acceptar l'herència dels causants, a benefici d'inventari, integrada pels següents béns:

–  Finca núm. 6559, inscrita en el Registre de la Propietat de Massamagrell.

– Finca núm. 9854, inscrita en el Registre de la Propietat de Massamagrell.

– Finca núm. 2201/8BIS, inscrita en el Registre de la Propietat de Moncada número 1.

– Finca núm. 2241, inscrita en el Registre de la Propietat de Moncada 1.

No s'han localitzat més béns de l'herència.

Tercer

Publicar esta resolució en el *Diari Oficial de la Generalitat Valenciana*  i en la pàgina web d'esta conselleria.

*Quart*

Procedir a la presa de possessió dels béns i drets de la causant, així com a la seua administració i conservació.

*Quint*

Notificar esta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari general de béns i drets de la Generalitat.

En el cas del bé immoble que integra el cabal relicte, s'ha de procedir a alienar-lo.

*Sext*

Una vegada liquidada l'herència, aprovar, amb l'informe previ de la Intervenció Delegada, el compte general de liquidació de l'abintestat en el qual s'integraran la totalitat dels ingressos generats i els gastos pagats o per pagar, entre els quals figurarà el premi per denúncia, si és procedent.

Contra la present resolució, que no posa fi a la via administrativa, i de conformitat amb el que establixen la Llei 39/2015, d'1 d'octubre, del procediment administratiu comú de les administracions públiques, i la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant de la Secretaria Autonòmica d'Economia en el termini d'un mes, a comptar a partir de l’endemà de la recepció d'esta notificació.

Si, després d'haver transcorregut tres mesos des del dia següent al de la interposició del recurs d'alçada, no s'ha resolt, es podrà entendre que ha sigut desestimat i interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.

Tot això, sense perjuí que es puga exercitar qualsevol altre recurs o acció que es considere oportú.

  

València, 20 de desembre de 2024

Antonio Joaquín Woodward Poch

Director general